Diari Oficial de la Generalitat Valenciana


Sumari del DOGV 7241, del 26-03-2014 (2014/2280)

Notificació de la sentència dictada en el procediment de divorci contenciós número 1141/2013.
---------------------------------------------------------------------------------------------

### Dades del document

Número de DOGV
:   7241

Data del DOGV
:   26-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2280


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1141/2013. [2014/2280]  
Juí divorci contenciós 001141/2013  
Part demandant: Francisco Javier Ruts Ruiz.  
Part demandada: María Ángeles Redón Barrao.  
Sobre: divorcis no consensuats.  
  
En el juí a què es fa referència s'ha dictat la resolució que té la part dispositiva següent:  
  
«Dispositiva  
Estime la demanda plantejada per Francisco Javier Ruts Ruiz, representat per la procuradora Basilia Puertas Medina, contra María Ángeles Redón Barrao, i declare dissolt, per causa de divorci, el matrimoni contret pels cònjuges esmentats, amb tots els efectes legals, i ordene l'adopció de les mesures definitives següents:  
  
1. L'atribució de la guarda i custòdia de la filla menor del matrimoni, [...], a son pare Francisco J. Ruts, atribuint al pare de forma exclusiva l'exercici de la pàtria potestat (responsabilitat parental) sobre esta, i establisc un règim de comunicacions entre la progenitora i la seua filla menor, lliure i flexible segons elles convinguen lliurement.  
  
3. María Ángeles Redón contribuirà com a prestació per aliments pels fills del matrimoni pagant a l'espòs, per mesos anticipats i dins dels cinc primers dies de cada mes, la quantitat mensual de 300 euros, 150 euros per cada un dels dos fills dependents, i esta suma pecuniària serà anualment actualitzada segons la variació que experimente en relació amb l'índex de preus de consum.  
4. L'assignació de l'ús i gaudi del que va ser el domicili conjugal, siti a València, carrer d'Alcanyís, número 43, 2n, així com del mobiliari i parament domèstic que conté al senyor Ruts Ruiz.  
5. Dispose la dissolució del règim econòmic matrimonial de societat de guanys  
Tot això sense fer una condemna especial A les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i inserir-ne una testimoniança a les actuacions originals, i que es notificarà a les parts, i se'ls farà saber que en contra es podrà interposar en este Jutjat un recurs d'apel·lació, dins dels 20 dies següents a la notificació, amb la constitució prèvia d'un depòsit de 50 euros en el compte de depòsits i consignacions d'este Jutjat en l'entitat Banesto (DA 15a LO 1/2009), que pronuncie, mane i firme.  
  
Publicació. La sentència anterior va ser llegida i publicada pel magistrat jutge que la va dictar, de forma legal, i el mateix dia de la seua data. En done fe».  
  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es publica este edicte en el Diari Oficial de la Comunitat Valenciana, per a portar a efecte la diligència de notificació a M.ª Ángeles Redón Barrao.  
  
València, 10 de març de 2014.- El secretari judicial: Rafael Roselló Sobrevela.